ລາຄາຮຸ້ນໃນຢຸໂຣບສູງຂຶ້ນ ໃນຕອນ​ທ່ຽງຂອງວັນສຸກມື້ນີ້ (ເບິ່ງວີດີໂອ)
ຕະຫລາດຮຸ້ນຢຸໂຣບແລະສະຫະລັດສູງຂຶ້ນໃນວັນພະຫັດວານນີ້ ເວລາພວກຊື້ໄດ້ຮັບ​ກໍາລັງ​ໃຈ​ຈາກລາຍງານກ່ຽວ​ກັບໜ້າວຽກ ຂອງສະຫະລັດ ທີ່ອອກ​ມາດີກວ່າຄາດໝາຍ.
ລາຄາຮຸ້ນໃນຢຸໂຣບສູງຂຶ້ນ ໃນຕອນທ່ຽງຂອງວັນສຸກມື້ນີ້ ລຸນຫລັງຈາກຖີບໂຕສູງຂຶ້ນ ແດ່ຂອງລາຄາຮຸ້ນໃນຂົງເຂດເອເຊຍ ໃນຕອນທ້າຍຂອງອາທິດ ທີ່ປະສົບກັບສະພາວະ ທີ່ຂຶ້ນໆລົງໆ ຢ່າງໃຫຍ່ຫລວງທີ່ສຸດຂອງຕະຫລາດຮຸ້ນທັງຫລາຍໃນທົ່ວໂລກ ລາຄາຮຸ້ນໃນອັງກິດ ຝຣັ່ງ ແລະເຢຍລະມັນ ຂຶ້ນຢ່າງໜອ້ຍ 2 ເປີເຊັນ ໃນເວລາເຄິ່ງວັນ ຫລັງຈາກຝຣັ່ງ ອິຕາລີ ສະເປນ ແລະເບລຢ້ຽມ ໄດ້ສັ່ງຫ້າມຂາຍຫຸ້ນອອກເວລາຮຸ້ນຕົກ ລາຄາ ເພື່ອລະງັບຄວາມປັ່ນປ່ວນໃນຕະຫລາດ ທີ່ເລິ່ມຂຶ້ນຈາກຂ່າວລືກ່ຽວກັບໜີ້ສິນ ຈໍານວນມະຫາສານຂອງຢຸໂຣບນັ້ນ ການຂາຍຮຸ້ນອອກເວລາລາຄາຕົກ ແມ່ນຈະໄດ້ກໍາໄລຈາກການຄາດຄະເນວ່າ ລາຄາຮຸ້ນ ຈະຕົກຕໍ່າລົງໄປອີກ ຕະຫລາດຮຸ້ນຂອງຢຸໂຣບແລະສະຫະລັດ ຖີບຕົວສູງຂຶ້ນຢ່າງໄວເມື່ອວັນພະຫັດວານນີ້ ເວລາພວກຊື້ທັງຫລາຍ ໄດ້ຮັບກໍາລັງໃຈຂຶ້ນຈາກລາຍງານ ກ່ຽວກັບໜ້າວຽກຂອງສະຫະ ລັດ ທີ່ອອກມາດີກວ່າຄາດໝາຍນັ້ນ ຫຸ້ນອຸດສາຫະກໍາດາວໂຈນສ໌ ຂຶ້ນ 4 ເປີເຊັນ ຫລັງຈາກຕົກຕໍ່າລົງຢ່າງຫລວງຫລາຍ ຄືເກືອບ 5 ເປີເຊັນ ໃນມື້ກ່ອນ ສ່ວນຮຸ້ນ S&P ແລະ NASDAQ ກໍສູງຂຶ້ນເຊັ່ນກັນ ເວລາຕະຫລາດປິດ ໃນວັນພະຫັດວານນີ້